प्रस्तुति योग्य बनना महिलाओं के साथ सौजन्यतापूर्ण रहना विनम्र बनना अपनी गर्लफ़्रेंड के साथ शिष्ट बने रहना
शिष्ट व्यक्ति सार्वजनिक स्थलों पर साफ़ सुथरा दिखता और महकता है। व्यायाम करते समय पसीना बहाना एक बात है, मगर लोगों के बीच में, बिलकुल दूसरी। अपने शरीर का नियमित रूप से ध्यान रखिए ताकि जब आप बाहर निकलें बाहर तब आप साफ़ और चमकीले दिखें।      नियमित रूप से स्नान करना सुनिश्चित करिए। जब आप डीओडोरंट या कोलोन लगाएँ तब थोड़ा हाथ दबा कर रखिए। तीव्र गंध – कोलोन या बॉडी स्प्रे की भी – अच्छी नहीं लगती है, और आक्रामक लग सकती है। बालों में कुछ लगाना ठीक है, मगर जेल के संबंध में थोड़ा एहतियात बरतिए। यह उत्पाद चिपचिपा हो सकता है तथा कुछ समय बाद पत्थर की तरह कड़ा हो जाता है, जिससे आपके बाल कठोर दिखने लग जाते हैं। अनायास ही आप “तैलीय” लगने लग सकते हैं।  यदि आप में सफ़ाई और ताज़गी की महक नहीं होगी, तब आपके शानदार कपड़ों और आकर्षक रूप रंग का कुछ भी महत्व नहीं रहेगा। साफ़ सफ़ाई इसलिए महत्वपूर्ण है कि आपकी बुरी महक या रख रखाव से लोग विकर्षित न हो जाएँ। शौचालय के उपयोग के उपरांत हाथ अवश्य धो लीजिये। शिष्ट व्यक्ति बीमारियों का फैलना रोक कर अपनी और दूसरों की परवाह करता है। और हाँ, यदि आप बिना हाथ धोये शौचालय से बाहर जाने लगेंगे तब दूसरे लोगों का ध्यान भी इस पर जाएगा। ऐसे कपड़े पहनिए जो कि आपके शरीर पर ठीक से फ़िट हो सकें, चमक दमक वाले कपड़ों से बचिए तथा फ़ैशन की “भूलों” (जैसे कि बेस बॉल टोपी को तिरछी करके लगाना) से भी बचिए। सीधे सादे कपड़े, ध्यान को आप पर केन्द्रित होने का अवसर देंगे, न कि आपके कपड़ों पर, जिससे कि आपका रूप रंग ही बदल जाएगा। सादगी में आप अधिक सुरुचिपूर्ण और शिष्ट दिखेंगे।   दबे हुये रंगों जैसे कि काले, सिलेटी, नीले अथवा भूरे रंगों को ही चुनिये। शिष्ट व्यक्ति किसी भी रंग को पहन सकता है, मगर किफ़ायत से, परंतु पुरुषों के लिए शास्त्रीय रूप से भड़कीले रंग उचित नहीं होते हैं। पुरुषोचित शास्त्रीय पोशाकों का ही चयन करिए। जैसे कि सूट, ऑक्सफ़ोर्ड शैली की कमीज़ें, ख़ाकी पैंटें। खिलंदड़े कपड़े केवल खेलकूद या व्यायाम के समय ही पहनिए। कोई भी शिष्ट व्यक्ति पहाड़ों में हैकिंग करते समय, ब्लैक बेल्ट के लिए अभ्यास के समय या टेनिस खेलते समय तो सूट नहीं पहनेगा। परंतु वह टेनिस की वेश भूषा भी केवल तभी पहनेगा जबकि या तो वह टेनिस खेलने जा रहा होगा, वहाँ से आ रहा होगा, या टेनिस खेल रहा होगा। क्या “भड़कीला” समझा जाएगा, यह सभ्यता और परिस्थितियों पर निर्भर करता है। शायद एक सफ़ेद सूती सूट और गुलाबी कमीज़, गर्मी के मौसम में सागर तट पर उचित वेश भूषा हो सकती है, मगर किसी कॉर्पोरेट बोर्ड मीटिंग में इसको भड़कीला ही माना जाएगा। यह बहुत ही महत्वपूर्ण है कि आपकी पैंट फ़िट हो। सुनिश्चित करिए कि आपकी पैंट केवल एक मामूली बेल्ट की सहायता से अपने स्थान पर बनी रह सके, जिससे यह पता चल सके कि आपने अपनी वेषभूषा पर काफ़ी ध्यान दिया है। अगली बार जब आप को सूट की आवश्यकता प्रतीत हो, तब वैसे ही एक उठा लेने के स्थान पर नपवा कर बनवाइएगा। एक वास्तविक शिष्ट व्यक्ति अपनी दिखावट के संबंध में ध्यान देता है और ठीक ठाक फ़िट होने वाली वेश भूषा के लिए कुछ परिश्रम करता है, जिससे कि वह ऐसा सूट पहने जो कि वास्तव में उसकी नाप का हो न कि एक, दो या तीन साइज़ तक बड़ा हो। सदैव सुनिश्चित करिए कि आपके जूते बिलकुल साफ़ हों। कुछ लोग कहते हैं कि जब कोई महिला किसी पुरुष से बातें करती है तो उसका पहला ध्यान उसके जूतों पर ही जाता है। जल्दी से (मगर प्रभावकारी) ब्रश करने से बहुत अंतर पड़ सकता है। अवसर के अनुकूल कपड़े पहनना भी महत्वपूर्ण है। प्रयास करिए कि उचित ड्रेस कोड का अनुपालन किया जाये, चाहे आप काम पर जाने के लिए साधारण बिज़नेस के कपड़े पहन रहे हों या किसी विवाहोत्सव के लिए पारंपरिक कपड़े पहन रहे हों। और यह भी ध्यान में रखिए कि कम तैयारी से थोड़ी अधिक तैयारी बेहतर होती है। वास्तविक शिष्ट व्यक्ति बनने के लिए आपको यह सुनिश्चित करना चाहिए कि आपके बाल नियमित रूप से सँवरे रहें तथा या तो आप चेहरे के बालों को हटाने के लिए दाढ़ी बनाने का ध्यान रखें या आप एक अच्छी सुव्यवस्थित दाढ़ी बढ़ाए हों। अव्यवस्थित खूंटीदार दाढ़ी से बचिए तथा प्रतिदिन सुबह दाढ़ी बनाइये, अन्यथा आप ढीले ढाले दिखेंगे। एक कंघी पास में रखिए ताकि यदि आपके बाल हवा से उड़ जाएँ या शाम होने तक बैठ से जाएँ, तब आप बालों में कंघी फेर सकें।  यहाँ तक कि नाखूनों के साफ होने से भी अंतर पड़ता है। नाखूनों के नीचे साफ़ रखिए और सफ़ाई सुनिश्चित करने के लिए, हर दो तीन दिनों पर उन्हें काटते रहिए। बाहर को झाँकते हुये नाक के बालों को भी काटिए और एक सुव्यवस्थित दिखावा बनाए रखिए। सच्चे शिष्ट व्यक्ति को वास्तविक हाथ मिलाना आता है। चाहे आप अपने होने वाले बॉस से मिल रहे हों, अपनी गर्लफ्रेंड के पिता से मिल रहे हों, या अपनी बहन के बॉयफ्रेंड से मिल रहे हों, आपको सामने वाले की आँखों में आँखें डाल कर देखना चाहिए, उसका हाथ मज़बूती से पकड़ना चाहिए और दिखाना चाहिए कि आप कितने ईमानदार हैं। केवल दिखावा करने के लिए उसका हाथ ज़ोर से मत दबाएँ, मगर यह दिखाने के लिए कि आपको प्रथम प्रभाव डालने की चिंता है, उसे कस कर पकड़िए। इससे पता चलता है कि आप ऐसे शिष्ट व्यक्ति हैं जो समय निकाल कर दूसरे व्यक्तियों की उपस्थिति को स्वीकार करता है। यदि आपका परिचय कमरे में आए हुये किसी नवागंतुक से कराया जाता है, तब उसे इतना सम्मान अवश्य दीजिये कि हाथ मिलाने से पहले खड़े हो जाइए। यदि आप किसी सार्वजनिक स्थान पर हों, तब आपको हवा खारिज़ करने से, डकार लेने से, ज़ोर से बोलने से, बहुत अधिक ध्यानाकर्षित करने से, अपनी जांघ के ऊपरी भाग को पकड़ने, या बहुत नशे में आने से बचना चाहिए। शिष्ट व्यक्ति स्वयं को, अपने शरीर को और अपने मन को अपने नियंत्रण में रखते हैं। यदि आप नियंत्रण खो देते हैं तब ऐसे व्यवहार करने के स्थान पर जैसे कि कुछ हुआ ही नहीं हो, क्षमा याचना करना अधिक महत्वपूर्ण है।  ध्यान रखिए कि शिष्ट व्यक्ति वही है जो सार्वजनिक स्थानों पर बिना कोई तमाशा खड़ा किए या अपने को परेशानी में डाले, जा सकता है। आत्म अनुभूति शिष्ट व्यक्ति बनने का एक मुख्य भाग है। सदैव ध्यान रखिए कि दूसरे आपको कैसे देखेंगे और समझ लीजिये कि कैसे आपके कृत्यों को अभद्र समझा जा सकता है। जो सबसे बुरी चीज़ आप किसी महिला के साथ कर सकते हैं, वह है कि उसे आप मांस के टुकड़े की तरह ऊपर से नीचे तक देखें। महिलाएं भी मनुष्य हैं जिनके अपने विचार, आशाएँ, तथा लक्ष्य होते हैं, आपको कभी भी उन्हें घूरना नहीं चाहिए और न ही उनके साथ ऐसा व्यवहार करना चाहिए जैसे कि वह केवल आपकी आँखों की दावत के लिए हों। जब आप किसी नई महिला से मिलते हैं, तब उसका नाम पूछिए और उसे ऐसे घूरने के स्थान पर जैसे कि आप अपने मस्तिष्क में उसके कपड़े उतार रहे हों, वास्तव में जानने का प्रयास करिए। शिष्ट व्यक्ति जानते हैं कि महिलाओं के साथ सम्मान से पेश आना चाहिए। वे उनके साथ अभद्र मज़ाक़ नहीं करते हैं तथा उसके स्थान पर सुरुचिपूर्ण हल्की फुल्की छेड़ छाड़ को वरीयता देते हैं। कार या इमारतों में दरवाज़े खोलिए, कुर्सियाँ खींचिए। प्रत्येक महिला अलग प्रकार की होती है, तथा आपको देखना चाहिए कि कौन सी शिष्ट चेष्टा वह सहजता से स्वीकार करती है। जैसे कि, यदि उसे ठंढ लग रही हो, तब किसी महिला को अपना कोट देना शिष्टता है, परंतु यदि वह कहती है कि वह ठीक है, तब हठ मत करिए। यह एक पुराने फ़ैशन की शिष्ट व्यक्तियों वाली गतिविधि है जो इसलिए की जाती है ताकि चलते समय आप महिला को सड़क पर “सुरक्षा” प्रदान कर सकें। आप यह कर भी सकते हैं और नहीं भी। जब आप यह करने का प्रयास करते हैं, तब देखिये कि महिला की प्रतिक्रिया क्या होती है और उसका उपयोग यह निर्णय लेने में करिए कि उसे यह चेष्टा मधुर लगती है अथवा पुरानी। यदि आप ऐसा कोई विषय उठाते हैं जिसमें उसकी रुचि नहीं दिखाई पड़ती हो, किसी और विषय पर चले जाइए। उनको चिढ़ाना तो ठीक है, परंतु क्रूर होना तो कोई बात नहीं होती है। वैसे चिढ़ाने का अर्थ उनके बारे में अभद्र बातें कहना नहीं होता है। चाहे बात कितने भी मज़ाकिया लहज़े में क्यों न कही गई हो, तथाकथित “शिष्ट व्यक्ति” द्वारा कहा गया अपमानजनक शब्द सदैव ही महिला को चोट पहुंचाता है। साथ ही, कभी भी ऐसे व्यवहार मत करिए जैसे कि आपको किसी चीज़ के संबंध में किसी महिला से अधिक केवल इसलिए कुछ आता है क्योंकि आप पुरुष हैं और आपको लगता है कि आप वास्तव में उसे कुछ “सिखा” सकते हैं। बनावटी शिष्ट व्यक्ति की एक पहचान यह है जो महिला से बातें शुरू करते समय तो बहुत शालीन बना रहता है परंतु जैसे ही उसे यह एहसास होता है कि वह उसे रूमानी तरह से नहीं देख रही है, उसका अपमान करना शुरू कर देता है। सचमुच में शिष्ट व्यक्ति होने के लिए आपको यह स्वीकार करना होगा कि विश्व की हर महिला आप पर लट्टू नहीं हो जाएगी और वे जो भी चाहें या न चाहें इसका ध्यान रखते हुये भी उनके साथ दयालुता का व्यवहार करना होगा। यदि संभव हो तो उनको द्वार (या कार) तक छोड़ने का प्रस्ताव रखिए। यदि आपकी महिला मित्र को अपने घर या डोर्म से काफ़ी दूर कार पार्क करनी पड़ती हैं, तो सदैव उनको वहाँ से अपने यहाँ लाने और वापस पहुंचाने का प्रस्ताव रखिए। साथ ही, आप उन्हें यह एहसास नहीं दिलाना चाहेंगे कि वे स्वयं कहीं जाने की योग्यता नहीं रखती हैं। यह बताने की आवश्यकता नहीं है कि, जब आपके यहाँ कोई महिला आती है तो आपको केवल सोफ़े पर बैठे तो नहीं ही रहना है और जब वे जाने लगें तो “फिर मिलेंगे” कह देना है। प्रयास करके उनको उनकी कार तक या कम से कम द्वार तक ही, जो भी स्थिति हो, छोड़िए। यह जानना जटिल हो सकता है कि सौजन्यता की किन परम्पराओं का पालन किया जाये और किन्हें छोड़ा जाये। जो चीज़ “महाभारत” काल में उचित थी, वह आज की परिस्थितियों में सही हो भी सकती है और नहीं भी। आमतौर से, महिलाओं की आधुनिक स्वतंत्र संवेदनाओं के प्रति संवेदनशील रहिए और यदि उसे आपके आपके कार्यों से असहज लगता हो, तो थोड़ा पीछे हट जाइए। ये कुछ ऐसी परम्पराएँ हैं, जिन्हें कभी शिष्टता के साथ जोड़ा जाता था, परंतु आज उनकी महत्ता कम होती जा रही है:  रेस्टोरेन्ट में भुगतान के लिए आगे बढ़ना। उसको कोट पहनने में सहायता देना। जब कोई महिला कमरे में आए तब खड़े हो जाना। किसी महिला को अपनी सीट देने की पेशकश करना। सदैव ध्यान रखिए कि आप कैसे लोगों की मदद कर सकते हैं। अपने पीछे आने वाले व्यक्ति के लिए दरवाज़ा पकड़ कर कुछ पलों के लिए खड़े रहिए। लोगों से उनके ग्रोसरी के लिफ़ाफ़े कार तक पहुंचा देने की पेशकश करिए। आपको कुछ अति करने की या अपने को चोटिल करने का जोखिम उठाने की आवश्यकता नहीं है (जैसे कि यदि आपने कठिनाई से किसी भारी चीज़ को उठाया हुआ है, तब दूसरों के लिए दरवाज़ा मत खोलिए) परंतु सम्मान सर्वोपरि है। वास्तविक व्यक्ति केवल उसी महिला पर ध्यान केन्द्रित नहीं किए रहता है, जो उसे पसंद है तथा अन्य की उपेक्षा नहीं करता है; शिष्ट व्यक्ति होने का अर्थ है पूरे विश्व और उसमें रहने वाले सभी लोगों को देखने का एक दृष्टिकोण, न कि केवल उन लोगों को देखने का, जिन्हें आप पसंद करते हैं। सदैव ऐसे लोगों की खोज में रहिए जिन्हें सहायता की आवश्यकता तो हो परंतु जो उसको मांगना न चाहते हों। कॉफ़ी की ट्रे ले कर जाता हुआ व्यक्ति अवश्य चाहेगा कि आप उसके लिए दरवाज़ा खोल दें, परंतु शायद वह कहेगा नहीं। प्रश्न पूछने या सौजन्यता पूर्ण वक्तव्यों के लिए तैयार रहिए, जैसे, “आपका दिन कैसा रहा”, “क्या मैं आपकी कुछ सहायता कर सकता हूँ?”, “मुझे ले आने दीजिये”, या “मैं इसे संभाल लूँगा”। धीरे तथा सावधानीपूर्वक बोलने का अभ्यास करिए तथा चाहे आपको कितनी भी जल्दी क्यों न हो, लोगों से विनम्रतापूर्वक बातें करने का समय निकालिए। चाहे आप अपने पड़ोसी से बातें कर रहे हों या अपनी भौतिक शास्त्र की कक्षा में किसी आकर्षक लड़की से बातें कर रहे हों, मुस्कुराने का, मित्रवत होने का तथा अपने दिनभर की दिलचस्प गपशप करने का  प्रयास करिए। शिष्ट व्यक्ति कभी भी बस काम की बात नहीं करता है, बल्कि लोगों को जानने का समय निकाल लेता है। वार्तालाप करने की योग्यता व्यक्ति के वर्ग तथा विकास की द्योतक होती है, जो कि शिष्टता के दो महत्त्वपूर्ण पहलू होते हैं। गालियां मत दीजिये। अभद्र न बनिए। यदि एकदम से गाली दे पाने से रुकना अत्यंत कठिन हो, तो कम से कम उसे कम तो कर दीजिये। अपशब्दों की प्रयोग शिष्टता तो नहीं ही है। यदि आप अपशब्दों का प्रयोग करते ही हैं, आपको क्षमा याचना करनी चाहिए और प्रयास करना चाहिए कि भविष्य में ऐसा न हो। यदि आप ऐसी परिस्थिति में हों जहां पर आपके मुंह से गालियां निकाल ही जाएँ, जैसे कि, कोई खेल देखते समय, या ट्रैफ़िक में गाड़ी चलाते समय, स्वयं को अतिरिक्त सावधान रखिए ताकि आप तब भी सम्पूर्ण शिष्ट व्यक्ति के रूप में सामने आयें। गालियां देने के साथ ही आपको आमतौर पर किसी भी प्रकार की भद्दी या अभद्र टिप्पणियों से बचना चाहिए। और याद रखिए कि जो भी बंद दरवाज़ों के पीछे आपमें और आपके मित्रों के बीच में हास्यप्रद रहा हो, वह सदैव ही उस लड़की के सामने, जिसे आप डेट कर रहे हैं, उचित नहीं होगा। आप शुरू शुरू में तो अपने संबंध में, दूसरे लोगों को, इतना बता सकते हैं, जिससे कि वे आपको थोड़ा बहुत जान जाएँ, परंतु अपने बारे में सब कुछ बताने से पहले थोड़ी प्रतीक्षा करिए। जहां एक ओर इसके कारण आपसे लोग बातचीत करना चाहेंगे, वहीं यदि आप अपने बारे में बहुत कुछ साझा नहीं करते हैं, आप थोड़े से रहस्यमय भी हो जाएँगे, जो कि अनेक महिलाओं को आकर्षक लगता है। संगीत, खेल कूद एवं राजनीति में क्या कुछ हो रहा है, उसके संबंध में थोड़ी बहुत जानकारी रखिए ताकि जब आप बातें करें तब बुद्धिमान लगें। सुनिश्चित करिए कि जिन विषयों को आप अपने लिए महत्त्वपूर्ण बता रहे हों, प्रयास करके आप उनके संबंध में ताज़ी जानकारी प्राप्त कर लें। इसके स्थान पर, लोगों से उनकी रुचियों, शौक़ों, तथा योजनाओं के संबंध में प्रश्न पूछने पर ध्यान केन्द्रित करिए। उनको यह पता लगने दीजिये कि आप स्वयं से अधिक उनमें रुचि रखते हैं। जब तक आप किसी को बेहतर न जान जाएँ, तब तक राजनीति से दूर ही रहिए, और सीखिये कि यदि कोई उसे उठाता भी है तब कैसे निष्पक्ष रहा जाये। मामूली कंधा झटकने से भी बहुत काम बन सकता है। शिष्ट व्यक्ति दूसरों को असहज नहीं बनाता है। स्वयं को सही साबित करने, तथा दूसरों की राय को मूल्यहीन साबित करने पर ध्यान न देकर, लोगों को सहज बनाने में तथा उनसे सहमति व्यक्त करने पर ध्यान दीजिये। सदैव अपने श्रोताओं की जानकारी रखिए। जो बात गाँव के भूमिहीन किसान के लिए हास्यप्रद हो सकती है, वह शायद बड़ी कंपनी के अधिकारी के लिए वैसी नहीं होगी। दूसरों की आवश्यकताओं व रुचियों के प्रति संवेदनशील रहिए। शिष्ट होने का अर्थ केवल महिलाओं के साथ विनम्र तथा सौजन्यपूर्ण होना ही नहीं है; इसका अर्थ है, अन्य व्यक्तियों, वृद्धों, तथा यहाँ तक कि बच्चों के साथ भी सम्मानपूर्ण रहना। एक सचमुच के शिष्ट व्यक्ति को अपनी मोहकता को चालू या बंद करते नहीं रहना चाहिए और उसे सदैव ही हर उपयुक्त व्यक्ति के लिए दयालु और सम्मानपूर्ण होना चाहिए। बातें करते समय किसी व्यक्ति के बहुत निकट न खड़े होकर उसकी व्यक्तिगत स्पेस का सम्मान करिए। किसी व्यक्ति के पीछे से न झाँककर या बहुत से निजी प्रश्न न पूछकर उसकी निजता का सम्मान करिए। कुंजी यह है कि लोगों को सहज तथा अपने बारे में अच्छा महसूस करने दीजिये, न कि ऐसा कि उनके साथ दुर्व्यवहार किया जा रहा है।  जब आप लोगों के पास से निकलें, तब उनसे पूछिए कि वे कैसे हैं, और यह भी ध्यान रखिए कि कब वे एकांत चाहते हैं। सार्वजनिक स्थानों पर या अपने घर में भी बहुत ज़ोर से बातें करने या हल्ला गुल्ला करने से अपने पड़ोसियों का सम्मान करते हुये, बचिए। ऐसे व्यवहार करना जैसे कि आप ही दुनिया के अकेले व्यक्ति हों, सम्मानजनक नहीं है। अपने भोज के साथियों का ध्यान रखते हुये यह सुनिश्चित करिए कि आप मुंह बंद करके खाना खाएं। कुछ परिस्थितियाँ ऐसी हो सकती हैं जहां पर कि हाथापाई तर्क संगत हो, परंतु इसे भी या तो आत्मरक्षा में होना चाहिए या दूसरों की रक्षा में। फिर भी ऐसी स्थितियाँ वास्तव में कम से कम होनी चाहिए।  याद रखिए: “शिष्ट व्यक्ति” का अर्थ वास्तव में वह व्यक्ति होता है जो समस्या सुलझाने के लिए शारीरिक हिंसा का सहारा नहीं लेता है। किसी परिस्थिति से दूर हो जाना या उचित होने पर पुलिस बुला लेना बुद्धिमता होती है। आत्मरक्षा तकनीकें, जैसे कि (सामरिक कलाएं) सदैव इस पर ज़ोर देती हैं कि शारीरिकता को बिलकुल ही अंतिम विकल्प की तरह उपयोग में लाना चाहिए। जब आप अपनी गर्लफ़्रेंड के आस पास हों, तब उसके लिए अच्छी चीज़ें करते रहिए। यदि वह कोई चीज़ उठा कर चल रही हो, और वह उसको नीचे रख दे, तब उसे उठा लीजिये और सदैव यह कह कर उसे पता चलने दीजिये कि आप उसकी मदद करना चाहते हैं, “रहने दीजिये, मैं आपके लिए यह कर दूंगा”, चाहे वह वस्तु कुछ भी हो। याद रखिए, स्वार्थी होना आकर्षक नहीं होता है। यदि आप लड़की के साथ टेलीविज़न देख रहे हों, और आपको पता हो कि उसे कोई विशेष कार्यक्रम या खेल देखने में रुचि है, तब उसे वहीं छोड़ दीजिये। आपकी थोड़ी बहुत निःस्वार्थता उसे आप जितना सोच सकते हैं, उससे कहीं अधिक अच्छी लगेगी। यहाँ पर यह कहना भी आवश्यक है कि आप यह नहीं चाहेंगे कि लड़की स्वयं को असहाय समझे, या आपको ही उसके लिए सब कुछ करना पड़े। ध्यान रखिए – कि जब आप उसके लिए कुछ सामान उठाते हैं, या उसकी मदद करते हैं, तब यदि वह नाराज़ दिखती है, उस स्थिति में शायद आप पीछे हट जाएँ और सांकेतिक सहायता न देकर, उसे सहायता तभी दें जब उसे वास्तव में उसकी आवश्यकता हो। केवल विशेष अवसरों पर ही नहीं, यूं ही कभी कभार एक कार्ड या फूल देना अच्छा हो सकता है। महंगा या दिखावटी होने की आवश्यकता नहीं है, मूल्य तो प्रयासों का है। वास्तव में एक गुलाब, तकिया पर छोड़ा हुआ एक छोटा सा प्रेम पत्र, उपहार स्वरूप एक ऐसी पुस्तक जिसे वह पढ़ना चाहती हो, या एक गहरा चुंबन, किसी लड़की को भी कई दिनों तक प्रसन्न रखने की क्षमता रखता है। ये छोटे छोटे उपहार उसे ये दिखाएंगे कि जब आप उसके साथ नहीं होते हैं, तब भी आपके मस्तिष्क में उसीके विचार रहते हैं, और आपने उसके लिए कुछ लाने का प्रयास किया है। हालांकि, कैंडी तथा पुष्प यूं तो बढ़िया होते हैं, परंतु व्यक्तिगत उपहार उनसे भी अच्छे होते हैं। ऐसे नाटक के दो टिकट, जिन्हें वह देखना चाहती हो, उसका नाम लिखा किसी ऐसे स्थान का स्मृति चिन्ह, जहां आपको उसके बगैर जाना पड़ा हो, या कोई पोस्टर जिसे देखकर आपको उसकी याद आई हो, वास्तव में, यह दिखाते हैं कि आप उसके बारे में सोचते रहते हैं, न कि यह किसी लड़की का रूमानी प्रारूप मात्र है। यदि आप अपनी गर्लफ़्रेंड को सचमुच चाहते हैं, तब कोमलता से छूकर उसे यह पता लगने दीजिये। यदि आप सार्वजनिक स्थान पर हैं, उसका हाथ पकड़िए, या उसके कंधों पर हाथ रखिए, या जब आप चाहते हों, तब उसके गालों पर हल्का सा चूमिए। जब आप अकेले में हों, तब आप थोड़ा और घनिष्ठ हो सकते हैं, यदि उसे यह सब पसंद आए तो, उसके गले को चूमकर, या उसकी पीठ या जांघें दबाकर। वास्तव में एक शिष्ट व्यक्ति होने के लिए आपको धीरे धीरे आगे बढ़ना चाहिए और चुंबन से आगे कुछ भी करने के लिए तब तक प्रतीक्षा करनी चाहिए जब तक कि लड़की उसके लिए पूरी तरह तैयार न हो जाये। वास्तविक शिष्ट व्यक्ति अपनी गर्लफ़्रेंड के साथ देखे जाने में गर्व महसूस करते हैं तथा जब उनके दोस्त आस पास नहीं भी होते हैं, तब भी स्नेह की बौछार करते रहते हैं। जब आपके मित्र आस पास हों, तब लड़की का हाथ छोड़ मत दीजिये; यहाँ पर यह भी कहना होगा कि सार्वजनिक रूप से लड़की के साथ कुछ भी करने का प्रयास करना शिष्टता नहीं है। यदि कोई उसे कनखियों से भी देखे, तब उसे पीटने मत लगिए, परंतु यदि कोई उसे घूर रहा हो या अवांछित कृत्य कर रहा हो, बीच में आइये। उसके कंधों पर हाथ रखिए और दूर चले जाइए या उसके पास जाइए और उसकी ओर से बोलिए। शारीरिक संपर्क उसको आश्वस्त करता है और आक्रामक को यह जता देता है कि उसे आप दोनों से निबटना होगा। अपनी लड़की की ओर दूसरे व्यक्तियों के हाथ बढ़ने देना या भद्दी टिप्पणियाँ करने देना शिष्ट व्यक्तियों का कार्य नहीं है। आपको न तो उस व्यक्ति की पिटाई करनी चाहिए और न गालियां देनी चाहिए। इसके स्थान पर, स्वयं का स्थान ऊंचा रखते हुये क्लासी तरीक़े से उससे पीछे हट जाने को कहिए। यदि आप सचमुच के शिष्ट व्यक्ति होना चाहते हैं, तो आप जिस लड़की को डेट कर रहे हैं उसके संबंध में आपको अपने मित्रों से कभी भी कुछ भी नकारात्मक नहीं कहना चाहिए। आपको लग सकता है कि अपनी गर्लफ़्रेंड की शिकायत करना, या ऐसा व्यवहार करना जैसे कि आपकी उसमें रुचि ही नहीं है, शान की बात है, परंतु यह एक ऐसा घटिया और असम्मानजनक व्यवहार है जो कि आपकी गर्लफ़्रेंड को पता चल ही जाएगा और आपको दयनीय दिखना पड़ेगा। केवल उस परिस्थिति में ही आप अपनी गर्लफ़्रेंड के संबंध में अपने मित्रों से बातें कर सकते हैं, जब आपको या तो उसकी प्रशंसा करनी हो, या वास्तव में किसी परिस्थिति में उनकी सलाह लेनी हो। शिष्ट व्यक्ति होने की पहचान है कि सभी के लिए सम्मान हो। केवल हंसी मज़ाक़ के लिए अपनी और अपनी गर्लफ़्रेंड के बीच के झगड़ों की सार्वजनिक चर्चा करने से अधिक और कुछ भी असम्मानजनक नहीं होता है। एक और चीज़ जो कि यदि आप शिष्ट व्यक्ति होना चाहते हैं तो करने से बचना चाहिए, वह है, कि जिस लड़की के साथ आप डेटिंग कर रहे हों, उसके साथ यौन सम्बन्धों में हुयी प्रगति से अपने मित्रों को अवगत कराते रहना। जिस लड़की के साथ आप डेटिंग कर रहे हैं, अंततोगत्वा उसके साथ यौन संबंध बनाने की चर्चा, वह बिस्तर में कैसी है, या वह कैसा चुंबन देती है, शिष्टता नहीं है। इस प्रकार की चीज़ें केवल आप दोनों के बीच रहनी चाहिए और बिस्तर पर क्या हुआ – और क्या नहीं हुआ – इसकी चर्चा करना किसी लड़की के साथ किए जाने वाला सबसे घृणित कार्य है। चाहे आप लड़की के साथ डेटिंग कर रहे हों या केवल कुछ डेट्स पर गए हों, आपको वास्तव में अपनी शयन कक्ष की आदतों को अपने तक ही सीमित रखना चाहिए। यदि उसे पता चल जाएगा, तब वह बहुत नाराज़ होगी और आपकी ख्याति भी बातें फैलाने वाले की हो जाएगी। एक सचमुच का शिष्ट व्यक्ति महिलाओं की सीमाएँ समझता है और उनका सम्मान करता है। यदि आप जिस लड़की के साथ डेटिंग कर रहे हैं, या जिससे मिल रहे हैं, वह आपके साथ सोने को तैयार नहीं है – शादी या गंभीर प्रतिबद्धता से पहले निकट भी नहीं आना चाहती – तब आपको उसपर कुछ और करने के लिए दबाव डालने के स्थान पर, उसके निर्णय का सम्मान करना चाहिए। शारीरिक संबंध बनाना या अधिक घनिष्ठ होना आपके लिए बड़ी बात नहीं हो सकती है, परंतु प्रत्येक महिला की अपनी सीमाएं होती हैं और वह अपने शरीर के साथ क्या करना चाहती है, इसके बारे में विचार भी। उसको कभी भी अपनी इच्छा से अधिक कुछ करने के लिए मजबूर मत करिए और न ही अपनी बात पर टिके रहने के लिए कभी भी उसको बुरा महसूस कराइए। एक सचमुच का शिष्ट व्यक्ति महिला को यह निर्णय लेने देता है कि वह कहाँ तक जाएगी और कभी भी अपनी मनमानी पूरी न कराने के लिए, न तो उसे कसूरवार ठहराता है और न ही बुरा महसूस कराता है। वह महिला की बात सुनने का समय निकालता है तथा उसमें इतना धैर्य होता है कि वह उसकी प्रतीक्षा कर सके जो कि उसके लायक़ हो।
समुचित साफ़ सफ़ाई बनाए रखिए: कपड़े ऐसे पहनिए जो आप पर जंचें: स्वयं को भली भांति प्रस्तुत करिए: हाथ मजबूती से मिलाइए: सार्वजनिक रूप से कोई भी अभद्र व्यवहार मत करिए: महिलाएं सम्मान का पात्र होती हैं: अपने कृत्यों में सम्मानपूर्ण रहिए: जब आप किसी महिला के साथ सड़क पर चल रहे हों, तब सड़क पर ट्रैफ़िक की ओर रहिए: ऐसे विषयों पर चर्चा करने से बचिए जिनमें शाद उसकी रुचि न हो: किसी महिला से अपमानजनक तरह से बातें मत करिए: संध्याकाल में विदा होते समय महिलाओं के प्रति सम्मानपूर्ण बने रहिए: पुरानी रीतियों के प्रति सावधान रहिए: अपने आसपास के लोगों की मदद करिए: शालीन बातचीत करिए: किसी भी स्थिति में अपशब्दों का प्रयोग न करें: अपने बारे में बहुत बातें मत करिए: विवादग्रस्त अथवा असुविधाजनक विषय उठाने से बचिए: सभी के साथ सम्मान से पेश आइये: हाथापाई करने से बचिए: स्वार्थहीन बने रहिए: उसे अनपेक्षित रूप से उपहार दीजिये: उसको ढेरों स्नेह दीजिये: अपनी लड़की की रक्षा के लिए आगे बढ़िए: अपने मित्रों से उसके संबंध में कुछ भी नकारात्मक मत कहिए: उसके संबंध में अपने मित्रों को बहुत अधिक जानकारी भी मत दीजिये: उसको ऐसा कुछ भी करने के लिए मजबूर मत करिए जो उसके लिए असहज हो:
https://www.wikihow.com/Be-a-Gentleman https://www.wikihow.com/Be-a-Gentleman https://www.wikihow.com/Be-a-Gentleman https://www.wikihow.com/Be-a-Gentleman
Being Presentable Being Courteous to Women Being Polite Being a Gentleman to Your Girlfriend